Návrh NARIADENIE RADY o pozastavení uplatňovania cla na dovoz určitých ťažkých olejov a iných podobných výrobkov /* COM/2015/038 final - 2015/0024 (NLE) */





DÔVODOVÁ SPRÁVA 1. KONTEXT NÁVRHU Cieľom tohto návrhu nariadenia Rady je pozastaviť uplatňovanie autonómnych ciel podľa Spoločného colného sadzobníka na niektoré druhy tovaru z kapitoly 27 (ťažké oleje), ktoré sú v súčasnosti zatriedené pod číselný znak KN 2707 99 99. Podľa poznámky 2 ku kapitole 27, oleje, v ktorých hmotnosť nearomatických zložiek prevažuje nad hmotnosťou aromatických zložiek patria do položky 2710, t. j. medzi výrobky, na ktoré sa vzťahuje oslobodenie od cla, ak sú určené na niektoré špecifické spracovanie. Oleje, v ktorých hmotnosť aromatických zložiek prevažuje nad hmotnosťou nearomatických zložiek sa však od apríla 2013 majú zatriediť pod položku 2707 (číselný znak KN 2707 99 9), a teda podliehajú colnej sadzbe 1,7 %. Technické vlastnosti predmetných výrobkov sú uvedené vo vysvetlivkách ku kombinovanej nomenklatúre[1] podpoložiek 2707 99 91 a 2707 99 99; tieto vysvetlivky boli zmenené v apríli 2013, aby sa ozrejmil rozsah výrobkov, na ktoré sa vzťahuje položka 2710, ako aj aby sa odstránil rozpor medzi vysvetlivkami ku kombinovanej nomenklatúre a poznámkou 2 ku kapitole 27. Takéto oleje sú preto zatriedené pod rozličné podpoložky z dôvodu podielu v nich obsiahnutých aromatických zložiek, a preto pre ne platí aj iné sadzobné zaobchádzanie. V dôsledku toho sa od apríla 2013 na tieto oleje vzťahovalo clo vo výške 1,7 %. V záujme hospodárskych subjektov by bolo vhodné, aby oba tieto druhy olejov, bez ohľadu na podiel aromatických zložiek v nich, boli, v prípade, že sú určené na „špecifické spracovanie“, ako sa vymedzuje v doplnkovej poznámke 5 ku kapitole 27 (vákuová destilácia, krakovanie, reforming atď.), a to pri uplatnení colného režimu konečné použitie ustanoveného v nariadení Komisie (EHS) č. 2454/93[2], samostatne oslobodené od cla, za predpokladu, že sa uskutočnilo príslušné spracovanie. Takisto je potrebné uviesť, že od 1. júla 2014 sa na tieto výrobky na základe nariadenia Rady (EÚ) č. 1387/2013 z 17. decembra 2013 vzťahuje dočasné pozastavenie autonómnych ciel Spoločného colného sadzobníka[3]. Z uvedených dôvodov je cieľom tohto návrhu rovnaké colné zaobchádzanie pre rovnaké kategórie výrobkov, a to nezávisle od ich zatriedenia v deň uverejnenia uvedenej vysvetlivky ku kombinovanej nomenklatúre, s cieľom zabezpečiť spravodlivé zaobchádzanie so všetkými hospodárskymi subjektmi a v záujme vyhnutia sa medzere v rámci colného zaobchádzania s takýmito výrobkami, ktoré im bolo priznané od roku 1968. Pripojený návrh sa považuje za vyjadrenie vyváženého prístupu, a to vzhľadom na právne súvislosti a záujmy rôznych zainteresovaných strán, keďže bez prerušenia prináša rovnaké colné zaobchádzanie v čase. Návrh je v súlade s politikou vonkajšieho obchodu a priemyselnou politikou Únie. Vzhľadom na uvedené súvislosti sa navrhuje, aby sa nariadenie Rady (EHS) č. 2658/87 zodpovedajúcim spôsobom zmenilo. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Konzultácia s odborom KN oddelenia pre colnú a štatistickú nomenklatúru Výboru pre colný kódex sa uskutočnila 23. mája 2014 a 17. –18. júla 2014. Konzultácia s odborom pre poľnohospodárstvo a chémiu oddelenia pre colnú a štatistickú nomenklatúru Výboru pre colný kódex sa uskutočnila 4. – 6. júna 2014. Konzultácia so Skupinou pre otázky colného hospodárstva sa uskutočnila 19. – 21. mája 2014, 18. júna 2014 a 14. – 15. júla 2014. Zainteresované strany už požiadali o pozastavenie autonómnych ciel Spoločného colného sadzobníka na tieto výrobky, ktoré bolo udelené nariadením Rady (EÚ) č. 722/2014. Cieľom tohto nariadenia je umožniť vrátenie ciel zaplatených v období od apríla 2013 do júna 2014. 3. PRÁVNE PRVKY NÁVRHU Právnym základom tohto návrhu je článok 31 Zmluvy o fungovaní Európskej únie. Zásada subsidiarity sa neuplatňuje, pretože návrh patrí do výlučnej právomoci Únie. Návrh je v súlade so zásadou proporcionality vzhľadom na to, že tak, ako to stanovuje zmluva, podporuje obchod medzi členskými štátmi a tretími krajinami a vyvažuje obchodné záujmy hospodárskych subjektov (výrobcov v Únii a dovozcov) bez toho, aby sa menil zoznam záväzkov EÚ v rámci WTO. Na základe článku 31 Zmluvy o fungovaní Európskej únie všeobecné colné sadzby stanovuje Rada kvalifikovanou väčšinou na základe návrhu Komisie. 4. VPLYV NA ROZPOČET Z dôvodu neexistencie podrobných štatistík o dovoze týchto výrobkov počas obdobia, keď neboli oslobodené od cla, je ťažké odhadnúť stratu spôsobenú vo vlastných zdrojoch. Strata príjmov v rámci tradičných vlastných zdrojov sa odhaduje na približne 29,4 milióna EUR ročne (na základe štatistických údajov o dovoze v rámci príslušného kódu TARIC počas obdobia júl až august 2014). Pokiaľ ide o obdobie 15 mesiacov (obdobie medzi 4. 4. 2013 až 31. 6. 2014), táto suma sa odhaduje na približne 36,7 mil. EUR, so zreteľom na to, že clo sa platilo do 4. 4. 2013 sa neplatilo žiadne clo a že od 1. 7. 2014 sa žiadne clo neplatí. 2015/0024 (NLE) Návrh NARIADENIE RADY o pozastavení uplatňovania cla na dovoz určitých ťažkých olejov a iných podobných výrobkov RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 31, so zreteľom na návrh Európskej komisie, keďže: (1) V kombinovanej nomenklatúre stanovenej v prílohe I k nariadeniu Rady (EHS) č. 2658/87[4] sa v rámci položky 2710 na všeobecnom základe pozastavuje clo, pokiaľ ide o určité oleje, v prípade ktorých hmotnosť nearomatických zložiek presahuje hmotnosť aromatických zložiek, ak sú tieto oleje určené na to, aby prešli špecifickým spracovaním, pod podmienkou, že sa na tieto výrobky uplatní colný režim konečné použitie stanovený v nariadení Komisie (EHS) č. 2454/93[5]. (2) Niektoré oleje a iné výrobky, v ktorých hmotnosť aromatických zložiek presahuje hmotnosť nearomatických zložiek, boli do apríla 2013 takisto zatriedené do položky 2710, a preto sa na ne po dobu neurčitú vzťahovalo bezcolné zaobchádzanie. (3) Od 4. apríla 2013 boli však tieto oleje a iné výrobky zatriedené do položky 2707, čiže bezcolné zaobchádzanie sa na ne prestalo vzťahovať. Od 1. júla 2014 sa na tieto výrobky na základe nariadenia Rady (EÚ) č. 1387/2013[6] vzťahuje dočasné pozastavenie autonómnych ciel Spoločného colného sadzobníka. (4) Keďže v Únii nikto nedodáva také oleje a iné výrobky, v ktorých hmotnosť aromatických zložiek presahuje hmotnosť nearomatických zložiek, uvedené zvýhodnené colné zaobchádzanie by sa malo uplatňovať bez prerušenia, pokiaľ tieto výrobky boli určené na špecifické spracovanie a boli splnené požiadavky režimu konečné použitie. (5) Z tohto dôvodu by sa s cieľom primerane zabezpečiť, aby sa výhoda pozastavenia cla pre uvedené výrobky patriace pod číselný znak KN 2707 99 99 malo toto pozastavenie uplatňovať so spätnou účinnosťou, od 4. apríla 2013 do 30. júna 2014, PRIJALA TOTO NARIADENIE: Článok 1 Od 4. apríla 2013 do 30. júna 2014 sa clo na výrobky patriace pod číselný znak KN 2707 99 99 určené na použitie ako rafinérske medziprodukty, ktoré majú prejsť niektorým zo špecifických spracovaní opísaných v doplnkovej poznámke 5 ku kapitole 27 druhej časti kombinovanej nomenklatúry ustanovenej v prílohe I k nariadeniu (EHS) č. 2658/87 pozastavuje na všeobecnom základe, pod podmienkou splnenia požiadaviek režimu konečné použitie stanoveného v článkoch 291 až 300 nariadenia (EHS) č. 2454/93. Článok 2 Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda LEGISLATÍVNY FINANČNÝ VÝKAZ 1. RÁMEC NÁVRHU/INICIATÍVY 1.1. Názov návrhu/iniciatívy 1.2. Druh návrhu/iniciatívy 1.3. Ciele 1.4. Dôvody návrhu/iniciatívy 1.5. Trvanie a finančný vplyv 1.6. Plánovaný spôsob (plánované spôsoby) hospodárenia 2. OPATRENIA V OBLASTI RIADENIA 3. ODHADOVANÝ FINANČNÝ VPLYV NÁVRHU/INICIATÍVY Odhadovaný vplyv na príjmy LEGISLATÍVNY FINANČNÝ VÝKAZ 1. RÁMEC NÁVRHU/INICIATÍVY 1.1. Názov návrhu/iniciatívy Nariadenie Rady, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku. 1.2. Druh návrhu/iniciatívy ¨ Návrh/iniciatíva sa týka novej akcie ¨ Návrh/iniciatíva sa týka novej akcie, ktorá nadväzuje na pilotný projekt/prípravnú akciu[7] x Návrh/iniciatíva sa týka predĺženia trvania existujúcej akcie ¨ Návrh/iniciatíva sa týka akcie presmerovanej na novú akciu 1.3. Ciele 1.3.1. Viacročné strategické ciele Komisie, ktoré sú predmetom návrhu/iniciatívy Na všeobecnom základe oslobodiť od cla určité oleje, v ktorých hmotnosť nearomatických zložiek nepresahuje hmotnosť aromatických zložiek a ktoré sú určené na špecifické spracovanie. 1.3.2. Očakávané výsledky a vplyv Uveďte, aký vplyv by mal mať návrh/iniciatíva na príjemcov/cieľové skupiny. Pozastavenie autonómnych ciel na niektoré výrobky (ťažké oleje), na ktoré sa vzťahuje číselný znak KN 2707 99 99 prílohy I k nariadeniu Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, ako to bolo až do 4. apríla 2013. 1.4. Dôvody návrhu/iniciatívy 1.4.1. Potreby, ktoré sa majú uspokojiť v krátkodobom alebo dlhodobom horizonte Pozastavenie uplatňovania cla na oleje bez ohľadu na ich obsah aromatických zložiek, za predpokladu, že tieto výrobky boli určené na špecifické spracovanie a boli dodržané požiadavky režimu konečné použitie. 1.4.2. Prínos zapojenia Európskej únie Právnym základom tohto návrhu je článok 31 Zmluvy o fungovaní Európskej únie. Zásada subsidiarity sa neuplatňuje, pretože návrh patrí do výlučnej právomoci Únie. 1.4.3. Poznatky získané z podobných skúseností v minulosti Zatriedenie ťažkých olejov podľa hmotnosti aromatických zložiek, ktoré obsahujú, by nemala maž vplyv na colné zaobchádzanie s nimi. 1.5. Trvanie a finančný vplyv ¨ Návrh/iniciatíva s obmedzeným trvaním – X Návrh/iniciatíva sú účinné od 4. 4. 2013 do 30. 6. 2014 – ¨ Finančný vplyv trvá od RRRR do RRRR. ¨ Návrh/iniciatíva s neobmedzeným trvaním – Počiatočná fáza vykonávania bude trvať od roku 2013, – a potom bude vykonávanie pokračovať v plnom rozsahu. 1.6. Plánovaný spôsob (plánované spôsoby) hospodárenia[8] ¨ priame hospodárenie na úrovni Komisie – ¨ prostredníctvom jej útvarov vrátane zamestnancov v delegáciách Únie – ¨ prostredníctvom výkonných agentúr ¨ zdieľané hospodárenie s členskými štátmi ¨ nepriame hospodárenie s delegovaním úloh súvisiacich s plnením rozpočtu na: – ¨ tretie krajiny alebo subjekty, ktoré tieto krajiny určili; – ¨ medzinárodné organizácie a ich agentúry (uveďte); – ¨EIB a Európskemu investičnému fondu; – ¨ subjekty uvedené v článkoch 208 a 209 nariadenia o rozpočtových pravidlách; – ¨ verejnoprávne subjekty; – ¨ orgány, ktoré sa riadia súkromným právom poverené vykonávaním verejnej služby do tej miery, do akej poskytujú primerané finančné záruky; – ¨ orgány, ktoré sa riadia súkromným právom členského štátu, ktoré sú poverené vykonávaním verejno-súkromného partnerstva a poskytujú primerané finančné záruky – ¨ osoby poverené realizáciou osobitných akcií v rámci SZBP podľa hlavy V Zmluvy o Európskej únii a určené v príslušnom základnom akte. – V prípade viacerých spôsobov hospodárenia uveďte v oddiele „Poznámky“ presnejšie vysvetlenie. Poznámky: Colné orgány členských štátov na základe uplatnenia ustanovení colného kódexu (ďalej len režim konečné použitie). 2. OPATRENIA V OBLASTI RIADENIA Opatrenia podliehajúce colnej kontrole [„konečné použitie“) (články 291 až 300 nariadenia Komisie (EHS) č. 2454/93 (Ú. v. ES L 253, 11.10.1993]. 3. ODHADOVANÝ FINANČNÝ VPLYV NÁVRHU/INICIATÍVY 3.1. Odhadovaný vplyv na príjmy – ¨ Návrh/iniciatíva nemá finančný vplyv na príjmy. – x Návrh/iniciatíva má finančný vplyv na príjmy, ako je uvedené v nasledujúcej tabuľke: – x vplyv na vlastné zdroje – ¨ vplyv na rôzne príjmy v mil. EUR (zaokrúhlené na 3 desatinné miesta) Rozpočtový riadok príjmov: || Rozpočtové prostriedky k dispozícii v prebiehajúcom rozpočtovom roku || Vplyv návrhu/iniciatívy[9] Rok N Článok 120 || || 29,396 mil. EUR; Uveďte spôsob výpočtu vplyvu na príjmy. Výpočet straty príjmov z tradičných vlastných zdrojov je založený na hodnote dovozu výrobkov patriacich pod kód TARIC 2707 99 99 10, ktoré sa do EÚ doviezli počas obdobia 2 mesiacov od 1. júla 2014. Je potrebné uviesť, že na výrobky, ktoré sú predmetom tohto návrhu, sa až do uverejnenia vysvetlivky ku kombinovanej nomenklatúre (Ú. v. EÚ C 96, 4.4.2013, s. 23) nevzťahovalo žiadne clo. Ako už bolo uvedené, toto pozastavenie cla je v platnosti od 1. 7. 2014. Dovoz v rámci príslušného kódu TARIC bol v hodnote 192 128 522,445 EUR za mesiac (bez zohľadnenia colných preferencií). Odhadovaná celková ročná strata príjmov z tradičných vlastných zdrojov by sa preto mala vypočítať takto: 192 128 522, 445 EUR × 12 = 2 305 542 269,46 EUR; 2 305 542 269,46 EUR x 1,7 % = 39 194 248,58082 EUR; 39 194 248,58082 EUR x 75 % = 29 395 663,935615 EUR; [1] Vysvetlivky ku kombinovanej nomenklatúre (Ú. v. EÚ C 96, 4.4.2013, s. 23). [2] Nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (Ú. v. ES L 253, 11.10.1993, s. 1). [3] Nariadenie Rady (EÚ) č. 1387/2013 zo 17. decembra 2013, ktorým sa pozastavujú autonómne clá Spoločného colného sadzobníka v prípade určitých poľnohospodárskych a priemyselných výrobkov a ktorým sa zrušuje nariadenie (EÚ) č. 201/2011 (Ú. v. EÚ L 354, 28.12.2013, s. 201) [4] Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1). [5] Nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (Ú. v. ES L 253, 11.10.1993, s. 1). [6] Nariadenie Rady (EÚ) č. 1387/2013 zo 17. decembra 2013, ktorým sa pozastavujú autonómne clá Spoločného colného sadzobníka v prípade určitých poľnohospodárskych a priemyselných výrobkov a ktorým sa zrušuje nariadenie (EÚ) č. 201/2011 (Ú. v. EÚ L 354, 28.12.2013, s. 201) [7] Podľa článku 54 ods. 2 písm. a) alebo b) nariadenia o rozpočtových pravidlách. [8] Vysvetlenie spôsobov hospodárenia a odkazy na nariadenie o rozpočtových pravidlách sú k dispozícii na webovej stránke BudgWeb: http://www.cc.cec/budg/man/budgmanag/budgmanag_en.html [9] Pokiaľ ide o tradičné vlastné zdroje (clá, odvody z produkcie cukru), uvedené sumy musia predstavovať čisté sumy, t. j. hrubé sumy po odčítaní 25 % nákladov na výber.